Sveaborg
Sveaborg er en kystbefæstning ud for Helsinki. Efter den russiske besættelse af Finland i 1742-1743 begyndte man i 1748 i skærgården ud for Helsinki at anlægge en fæstning, der ved en ny russisk besættelse skulle danne udgangspunkt for en generobring. Da det blev aktuelt i 1808, blev Sveaborg imidlertid overgivet uden kamp. Det sikrede den russiske besiddelse af landet. Under Krimkrigen modstod den de britiske og franske flåders bombardement.
Befæstningen er optaget på UNESCOs Verdensarvsliste.